Sellaisen pyynnön julkaiseminen, joka koskee asetuksen (ETY) N:o 2081/92 17 tai 6 artiklan nojalla rekisteröidyn nimityksen eritelmän yhden tai useamman kohdan muuttamista kyseisen asetuksen 9 artiklan mukaisesti



Virallinen lehti nro C 099 , 25/04/2003 s. 0003 - 0004



Sellaisen pyynnön julkaiseminen, joka koskee asetuksen (ETY) N:o 2081/92 17 tai 6 artiklan nojalla rekisteröidyn nimityksen eritelmän yhden tai useamman kohdan muuttamista kyseisen asetuksen 9 artiklan mukaisesti (2003/C 99/03) Julkaiseminen antaa kyseisen asetuksen 7 artiklassa tarkoitetun oikeuden esittää väite. Väite pyyntöä vastaan on toimitettava jäsenvaltion toimivaltaisen viranomaisen välityksellä kuuden kuukauden kuluessa julkaisemispäivästä. Koska kyseessä on suuri muutos, se on julkaistava saman asetuksen 6 artiklan 2 kohdan mukaisesti. NEUVOSTON ASETUS (ETY) N:o 2081/92 ERITELMÄN MUUTOSPYYNTÖ: 9 ARTIKLA 1. Rekisteröity nimi: Scotch Lamb 2. Jäsenvaltion toimivaltainen viranomainen: Department for Environment, Food and Rural Affairs , Agrifood Exports and Regional Food Promotion Division Regional and Local Foods Branch Room 407 Nobel House, 17 Smith Square London , SW1P 3JR United Kingdom Puhelin (44-207) 238 66 87 Faksi (44-207) 238 56 71 3. Pyydetyt muutokset: - Eritelmän kohta: >TAULUKON PAIKKA> - Muutokset: Kuvaus Jotta nykyinen käytäntö heijastuisi kuvauksessa paremmin, kuluttajien pakkausmerkintöjen osalta toivoma suurempi avoimuus voitaisiin ottaa huomioon ja skotlantilaisen karitsanlihan laatua voitaisiin parantaa, seuraava kohta: "Karitsoja, joista tuote on peräisin, kasvatetaan loppuvaiheessa vähintään kaksi kuukautta, ne teurastetaan ja ruhot käsitellään nimetyllä alueella." muutetaan seuraavasti: "Karitsat, joista tuote on peräisin, ovat syntyneet, niitä on kasvatettu koko niiden elinajan, ne on teurastettu ja ruhot käsitelty nimetyllä maantieteellisellä alueella. Eläinten tuotannon ja teurastuksen osalta noudatetaan eurooppalaisen standardin EN45011 (ISO Guide 65) mukaisia laadunvarmistusjärjestelmiä, jotka noudattavat myös hakijan vahvistamia standardeja, arviointimenetelmiä ja arviointikertojen määrää." Tuotantomenetelmä Tuotteen kuvaukseen edellä tehdyn muutoksen vuoksi on tarpeen muuttaa myös tuotantomenetelmän yksityiskohtia. Kun alkuperäinen hakemus esitettiin, skotlantilaista karitsanlihaa myytiin jäädytettynä hyvin vähän. Vaikka tämä käytäntö ei edelleenkään ole kovin yleinen, hakija haluaisi poistaa ilmaisun "Ainoastaan tuoreita tai jäähdytettyjä tuotteita voidaan myydä", jotta skotlantilaista karitsanlihaa voidaan jalostajien niin halutessa myydä jäädytettynä. Tämän vuoksi nykyinen kohta: "Karitsojen loppukasvatus tapahtuu Skotlannissa vähintään kahden kuukauden ajan. Eläimet teurastetaan ja ruhot käsitellään vahvistetun eritelmän mukaisesti. Karitsanliha myydään tuoreena tai jäähdytettynä." muutetaan seuraavasti: "Karitsat syntyvät ja niitä kasvatetaan koko niiden elinajan nimetyllä maantieteellisellä alueella. Eläinten tuotannon ja teurastuksen osalta noudatetaan eurooppalaisen standardin EN45011 (ISO Guide 65) mukaisia laadunvarmistusjärjestelmiä, jotka noudattavat myös hakijan vahvistamia standardeja, arviointimenetelmiä ja arviointikertojen määrää. Eläimet teurastetaan ja ruhot käsitellään vahvistetun eritelmän mukaisesti kyseisellä alueella."